CELEX: 32014D0808
Language: hu
Date: 2014-11-17 00:00:00
Title: 2014/808/EU: A Bizottság végrehajtási határozata ( 2014. november 17. ) a Hollandiában előforduló, a H5N8 altípusba tartozó, magas patogenitású madárinfluenzával kapcsolatos egyes ideiglenes védintézkedésekről (az értesítés a C(2014) 8752. számú dokumentummal történt)  EGT-vonatkozású szöveg

2014.11.19.   
               
               
                  HU
               
               
                  Az Európai Unió Hivatalos Lapja
               
               
                  L 332/44
               
            
         A BIZOTTSÁG VÉGREHAJTÁSI HATÁROZATA
         (2014. november 17.)
         a Hollandiában előforduló, a H5N8 altípusba tartozó, magas patogenitású madárinfluenzával kapcsolatos egyes ideiglenes védintézkedésekről
         
            
               (az értesítés a C(2014) 8752. számú dokumentummal történt)
            
         
         (Csak a holland nyelvű szöveg hiteles)
         (EGT-vonatkozású szöveg)
         
            (2014/808/EU)
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a belső piac megvalósításának céljával a Közösségen belüli kereskedelemben alkalmazható állat-egészségügyi ellenőrzésekről szóló, 1989. december 11-i 89/662/EGK tanácsi irányelvre (1) és különösen annak 9. cikke (3) bekezdésére,
         tekintettel az egyes élőállatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (2) és különösen annak 10. cikke (3) bekezdésére,
         mivel:
         
                     (1)
                  
                  
                     A madárinfluenza a madarak, többek között a baromfik fertőző vírusos betegsége. A házi baromfi madárinfluenza-vírussal való megfertőződése a betegség két főbb fajtájában jelentkezhet, amelyek virulencia tekintetében eltérőek. Az alacsony patogenitású típus általában csak enyhe tüneteket okoz, míg a magas patogenitású madárinfluenza a legtöbb baromfifaj esetében igen magas elhullási arányt eredményez. E betegség súlyosan érintheti a baromfitenyésztés nyereségességét.
                  
               
                     (2)
                  
                  
                     A madárinfluenza főleg madarak esetében fordul elő, de bizonyos körülmények között a fertőzés megjelenhet embereknél is, bár ennek általában nagyon csekély a kockázata.
                  
               
                     (3)
                  
                  
                     A madárinfluenza kitörésekor fennáll az a veszély, hogy a kórokozó más – baromfitartó vagy egyéb, fogságban élő madarakat tartó – gazdaságokra is átterjed. Ily módon a betegség az élő madarak vagy az azokból előállított termékek kereskedelme útján átterjedhet egyik tagállamról a másikra vagy harmadik országokra.
                  
               
                     (4)
                  
                  
                     A 2005/94/EK tanácsi irányelv (3) megállapít bizonyos, a madárinfluenza megfigyelésével és korai észlelésével kapcsolatos megelőző intézkedéseket, valamint a baromfi vagy más, fogságban élő madarak körében előforduló madárinfluenza-járvány kitörése esetén alkalmazandó járványvédelmi minimumintézkedéseket. Az említett irányelv magas patogenitású madárinfluenza kitörése esetén védő- és megfigyelési körzetek létesítését írja elő.
                  
               
                     (5)
                  
                  
                     Hollandia értesítette a Bizottságot arról, hogy egy, a területén található baromfitartó vagy egyéb, fogságban élő madarakat tartó gazdaságban a H5N8 altípusba tartozó, magas patogenitású madárinfluenza kitörését észlelték, és haladéktalanul meghozta a 2005/94/EK irányelvben előírt intézkedéseket, beleértve a védő- és megfigyelési körzetek létrehozását is. A helyzet értékelése, valamint a megerősített járvány továbbterjedése kockázatának minimálisra csökkentése érdekében a holland hatóságok elővigyázatossági intézkedésként az ország egész területén betiltották az élő baromfi és egyes baromfitermékek szállítását.
                  
               
                     (6)
                  
                  
                     A Bizottság Hollandiával együttműködve megvizsgálta az intézkedéseket, és meggyőződött arról, hogy a szóban forgó tagállam illetékes hatósága által létrehozott védő- és megfigyelési körzetek határai elegendő távolságra vannak a megerősített járványkitörés tényleges helyszínén található gazdaságtól.
                  
               
                     (7)
                  
                  
                     Az Unión belüli kereskedelem szükségtelen megzavarását megelőzendő, valamint a harmadik országok által felállított, indokolatlan kereskedelmi akadályok elkerülése érdekében a Hollandiában létrehozott védő- és megfigyelési körzetek mielőbbi, a szóban forgó tagállammal együttműködésben, uniós szinten történő meghatározására van szükség.
                  
               
                     (8)
                  
                  
                     Ennek megfelelően a Növények, Állatok, Élelmiszerek és Takarmányok Állandó Bizottságának következő üléséig e határozat mellékletében meg kell határozni egyrészt azokat a hollandiai védő- és megfigyelési körzeteket, amelyekben a 2005/94/EK irányelvben előírt állat-egészségügyi ellenőrző intézkedések kerülnek alkalmazásra, másrészt a szóban forgó regionalizáció időtartamát.
                  
               
                     (9)
                  
                  
                     Ezt a határozatot a Növények, Állatok, Élelmiszerek és Takarmányok Állandó Bizottságának következő ülésén felül kell vizsgálni,
                  
               ELFOGADTA EZT A HATÁROZATOT:
         
            1. cikk
            Hollandia gondoskodik arról, hogy a 2005/94/EK irányelv 16. cikke (1) bekezdésének megfelelően kialakított védő- és megfigyelési körzetek legalább az e határozat mellékletének A. és B. részében felsorolt védő- és megfigyelési körzeteket magukban foglalják.
         
         
            2. cikk
            Ezt a határozatot 2014. december 22-ig kell alkalmazni.
         
         
            3. cikk
            E határozat címzettje a Holland Királyság.
         
         
            Kelt Brüsszelben, 2014. november 17-én.
            
               
                  a Bizottság részéről
               
               Vytenis ANDRIUKAITIS
               
                  a Bizottság tagja
               
            
         
         
            (1)  HL L 395., 1989.12.30., 13. o.
         
         
            (2)  HL L 224., 1990.8.18., 29. o.
         
         
            (3)  A Tanács 2005. december 20-i 2005/94/EK irányelve a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről (HL L 10., 2006.1.14., 16. o.).
      
      
         
            MELLÉKLET
            A. RÉSZ
            Az 1. cikkben említett védőkörzet:
            
                        ISO-országkód
                     
                     
                        Tagállam
                     
                     
                        Kód
                        (ha van)
                     
                     
                        Elnevezés
                     
                  
                        NL
                     
                     
                        Hollandia
                     
                     
                        Irányítószám/ADNS-kód
                     
                     
                        A következő útvonallal határolt terület:
                     
                  
                         
                     
                     
                         
                     
                     
                         
                     
                     
                        
                                    —
                                 
                                 
                                    Az N228 és a Goverwellesingel kereszteződésétől a Goverwellesingelen észak felé haladva a Goverwelle-aluljárón át az Achterwillensewegig.
                                 
                              
                                    —
                                 
                                 
                                    Az Achterwillensewegen keleti irányban haladva a Vlietdijkig.
                                 
                              
                                    —
                                 
                                 
                                    A Vlietdijken északi irányban haladva a Plattewegen Korssendijkig.
                                 
                              
                                    —
                                 
                                 
                                    A Korssendijken északi irányban haladva a Ree-ig, majd azon keleti irányban a Nieuwenbroeksedijkig.
                                 
                              
                                    —
                                 
                                 
                                    A Nieuwenbroeksedijken keleti irányban a Kippenkadeig.
                                 
                              
                                    —
                                 
                                 
                                    A Kippenkaden keleti irányban a Wierickepadig.
                                 
                              
                                    —
                                 
                                 
                                    A Wierickepadon északi, majd a Kerkwegen keleti irányban haladva a Groendijk mentén a Westeindeig.
                                 
                              
                                    —
                                 
                                 
                                    A Westeinden északi irányban haladva az Oosteinden Tuurluurig.
                                 
                              
                                    —
                                 
                                 
                                    A Tuurluuron dél felé a Papekopperdijkig.
                                 
                              
                                    —
                                 
                                 
                                    A Papekopperdijken dél felé a de Johan J Vierbergenwegen, majd a Zwier Regelinkstraaton az N228-ig.
                                 
                              
                                    —
                                 
                                 
                                    Az N228-on déli irányban a Damwegig.
                                 
                              
                                    —
                                 
                                 
                                    A Damwegen déli irányban a Zuidzijdsewegig.
                                 
                              
                                    —
                                 
                                 
                                    A Zuidzijdsewegen nyugati irányban haladva a Slangenwegig, majd a West-Vlisterdijkig.
                                 
                              
                                    —
                                 
                                 
                                    A West-Vlisterdijken északi, majd nyugati irányban a Bredewegen haladva, majd a Grote Havenen észak felé haladva az N228-ig.
                                 
                              
                                    —
                                 
                                 
                                    A N 228-on nyugati irányban haladva.
                                 
                              
                  B. RÉSZ
            Az 1. cikkben említett megfigyelési körzet:
            
                        ISO-országkód
                     
                     
                        Tagállam
                     
                     
                        Kód
                        (ha van)
                     
                     
                        Elnevezés
                     
                  
                        NL
                     
                     
                        Hollandia
                     
                     
                        Irányítószám/ADNS-kód
                     
                     
                        A következő útvonallal határolt terület:
                     
                  
                         
                     
                     
                         
                     
                     
                         
                     
                     
                        
                                    —
                                 
                                 
                                    Az N207 és az N11 kereszteződésétől az N11-en délkelet felé az N458-ig.
                                 
                              
                                    —
                                 
                                 
                                    Az N458-on keleti irányban a Buitenkerkig.
                                 
                              
                                    —
                                 
                                 
                                    A Buitenkerken északi irányban a Kerkwegig.
                                 
                              
                                    —
                                 
                                 
                                    A Kerkwegen keleti irányban a Meijeig.
                                 
                              
                                    —
                                 
                                 
                                    A Meijen északkeleti irányban a Middenwegig.
                                 
                              
                                    —
                                 
                                 
                                    A Middenwegen dél felé a Hoofdwegen, majd a Zegveldse Uitwegen az N458-ig.
                                 
                              
                                    —
                                 
                                 
                                    Az N458-on keleti irányban haladva a Rembrandtlaanig, majd a Westdamig.
                                 
                              
                                    —
                                 
                                 
                                    A Westdamon dél felé a Rijnstraaton, majd az Oostdamon az Oudelandsewegig.
                                 
                              
                                    —
                                 
                                 
                                    A Oudelandsewegen északi irányban a Geestdorpig.
                                 
                              
                                    —
                                 
                                 
                                    A Geestdorpon keleti irányban az N198-ig.
                                 
                              
                                    —
                                 
                                 
                                    Az N198-on keleti, déli, majd ismét keleti és ismét déli irányban haladva a Strijkviertelig.
                                 
                              
                                    —
                                 
                                 
                                    A Strijkviertelen déli irányban az A12-ig.
                                 
                              
                                    —
                                 
                                 
                                    Az A12-n keleti irányban az A2-ig.
                                 
                              
                                    —
                                 
                                 
                                    Az A2-n déli irányban az N210-ig.
                                 
                              
                                    —
                                 
                                 
                                    Az N210-en déli, nyugati, majd ismét déli irányban az S.L. van Alterenstraatig.
                                 
                              
                                    —
                                 
                                 
                                    Az S.L. van Alterenstraaton déli irányban a De Lek folyóig.
                                 
                              
                                    —
                                 
                                 
                                    A De Lek folyó mentén nyugati irányban a Bonevlietwegig.
                                 
                              
                                    —
                                 
                                 
                                    A Bonevlietwegen déli irányban a Melkwegig.
                                 
                              
                                    —
                                 
                                 
                                    A Melkwegen déli irányban haladva a Peppelwegen az Essenwegig.
                                 
                              
                                    —
                                 
                                 
                                    Az Essenwegen északi irányban haladva a Graaflandon az Irenestraatig.
                                 
                              
                                    —
                                 
                                 
                                    Az Irenestraaton nyugati irányban a Beatrixstraatig.
                                 
                              
                                    —
                                 
                                 
                                    A Beatrixstraaton északi irányban a Voorstraatig.
                                 
                              
                                    —
                                 
                                 
                                    A Voorstraaton nyugati irányban a Sluisön, az Opperstokon keresztül a Bergstoepon a Bergambacht-Groot Ammers kompig.
                                 
                              
                                    —
                                 
                                 
                                    A komp vonalát követve északi irányban a Veerwegig.
                                 
                              
                                    —
                                 
                                 
                                    A Veerwegen északi irányban az N210-ig.
                                 
                              
                                    —
                                 
                                 
                                    Az N210-en nyugati irányban a Zuidbroekse Opwegig.
                                 
                              
                                    —
                                 
                                 
                                    A Zuidbroekse Opwegen északi irányban az Oosteindeig.
                                 
                              
                                    —
                                 
                                 
                                    Az Oosteinden nyugati irányban a Kerkwegig.
                                 
                              
                                    —
                                 
                                 
                                    A Kerkwegen nyugati irányban a Graafkadeig.
                                 
                              
                                    —
                                 
                                 
                                    A Graafkaden keleti irányban a Wellepoortig.
                                 
                              
                                    —
                                 
                                 
                                    A Wellepoorton északnyugati irányban haladva a Schaapjeshavenen a Kattendijkig.
                                 
                              
                                    —
                                 
                                 
                                    A Kattendijken keleti irányban a kompig, majd át a Hollandsche IJsselen.
                                 
                              
                                    —
                                 
                                 
                                    A komp vonalát követve északi irányban a Veerpadig.
                                 
                              
                                    —
                                 
                                 
                                    A Veerpadon észak felé a Kerklaanon, majd a Middelwegen az N456-ig.
                                 
                              
                                    —
                                 
                                 
                                    Az N456-on északi irányban az N207-ig.
                                 
                              
                                    —
                                 
                                 
                                    Az N207-en északi irányban az N11-ig.